open-index/open-wikipedia-markdown huggingface dataset:
Όλα στον αέρα

***Όλα Στον Αέρα*** είναι ο τίτλος μιας ελληνικής κωμικής σειράς που προβλήθηκε από τους τηλεοπτικούς δέκτες του Mega τη σεζόν 2008–2009. Η σειρά αποτελεί διασκευή της ισπανικής σειράς "Fuera De Control" που προβλήθηκε από το τηλεοπτικό δίκτυο La 1. Τη διασκευή του σεναρίου υπέγραψε ο Φίλιππος Δεσύλλας, ενώ τη σκηνοθεσία ανέλαβε η Αμαλία Γιαννίκου. Τα πρώτα 13 επεισόδια της σειράς αποτελούν διασκευή της ισπανικής σειράς, ενώ τα υπόλοιπα βασίζονται σε πρωτότυπο ελληνικό σενάριο. Η σειρά σημείωσε πολύ καλά νούμερα τηλεθέασης και απέκτησε δημοτικότητα από επεισόδιο σε επεισόδιο, παρόλα αυτά ολοκληρώθηκε σε έναν κύκλο επεισοδίων.

## Επισκόπηση σειράς

## Πλοκή
Η σειρά παρουσιάζει τις σχέσεις κάποιων ανθρώπων που εργάζονται στην παραγωγή μίας τηλεοπτικής εκπομπής. Η παρουσιάστρια και αρχισυντάκτρια αυτής, Σόνια Καρυδά, προσπαθεί να ισορροπήσει ανάμεσα στην επαγγελματική και προσωπική ζωή. Στο κανάλι συναναστρέφεται με έναν κάμερα μαν τον Άρη με τον οποίο ερωτεύεται. 

## Παραπομπές


## Εξωτερικοί σύνδεσμοι
*

Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές
Μαύρη γάτα

δεξιά|μικρογραφία|285x285εσ| Ορισμένες κουλτούρες είναι προληπτικές όσο αφορά τις μαύρες γάτες, πιστεύοντας πως αποδίδουν άλλοτε καλή και άλλοτε κακή τύχη.
Οι μύθοι και οι λαϊκές ιστορίες για τις **μαύρες γάτες** ποικίλλουν από πολιτισμό σε πολιτισμό. H Σκωτσέζικη λαογραφία θεωρεί ότι η άφιξη μιας μαύρης γάτας στο σπίτι σημαίνει ευημερία. Στην κελτική μυθολογία, μια νεράιδα γνωστή ως *Cat sith* παίρνει τη μορφή μαύρης γάτας. Οι μαύρες γάτες θεωρούνται επίσης καλή τύχη στην Βρετανία και στην Ιαπωνία.  Επιπλέον, πιστεύεται πως αν κάποια γυναίκα έχει μαύρη γάτα τότε εκείνη, θα έχει πολλούς μνηστήρες. Στη Δυτική ιστορία, οι μαύρες γάτες θεωρούνται συνήθως, σημάδι κακών οιωνών, συγκεκριμένα υπάρχει η πεποίθηση πως είναι κατοικίδια των μαγισσών ή πως είναι μάγισσες των οποίων η μορφή αλλάζει. Το μεγαλύτερο μέρος της Ευρώπης θεωρεί τη μαύρη γάτα σύμβολο κακής τύχης, ιδιαίτερα αν μία μαύρη γάτα περπατάει στο μονοπάτι μπροστά από ένα άτομο θεωρείται ότι είναι ένας οιωνός ατυχίας και θανάτου. Στη Γερμανία, ορισμένοι πιστεύουν ότι οι μαύρες γάτες που διασχίζουν το μονοπάτι ενός ατόμου από δεξιά προς τα αριστερά είναι κακός οιωνός. Όμως, από αριστερά προς τα δεξιά, η γάτα προμηνύει ευνοϊκές καταστάσεις.

## Παραπομπές


Κατηγορία:Τύχη
Κατηγορία:Λαογραφία
Κατηγορία:Γάτες
Εθνική Τουρκίας U16 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U16 της Τουρκίας** είναι το συγκρότημα που αντιπροσωπεύει τη χώρα της Τουρκίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 16 ετών. Είναι επίσης γνωστή ως **Εθνική Τουρκίας Κορασίδων**. Βρίσκεται υπό τη δικαιοδοσία της Τουρκικής Ομοσπονδίας Καλαθοσφαίρισης (*Türkiye Basketbol Federasyonu, TBF*).

## Κατατάξεις σε διεθνείς διοργανώσεις

; Πορεία σε Ευρωπαϊκά Πρωταθλήματα U16 (Division A):
:Ακολουθούν οι τελικές θέσεις κατάταξης της Εθνικής Ομάδας της Τουρκίας σε Ευρωπαϊκά Πρωταθλήματα U16 (Κορασίδων) επιπέδου Α:


; Πορεία σε Ευρωπαϊκά Πρωταθλήματα U16 (Division B):
:Ακολουθούν οι τελικές θέσεις κατάταξης της Εθνικής Ομάδας της Τουρκίας σε Ευρωπαϊκά Πρωταθλήματα U16 (Κορασίδων) επιπέδου Β:


## Δείτε επίσης

* Εθνική Τουρκίας (καλαθοσφαίριση γυναικών)
* Εθνική Τουρκίας U20 (καλαθοσφαίριση γυναικών)
* Εθνική Τουρκίας U18 (καλαθοσφαίριση γυναικών)
* Εθνική Τουρκίας U17 (καλαθοσφαίριση γυναικών)

## Παραπομπές


## Εξωτερικοί σύνδεσμοι
* Turkey, ιστορικό ανά έτος στον επίσημο ιστότοπο των αρχείων της FIBA. 
* Türkiye Basketbol Federasyonu , επίσημος ιστότοπος. 

Γυναικων U18
Μάρτιν Κούπερ

Ο **Μάρτιν Κούπερ** (γεννήθηκε στις 16 Δεκεμβρίου 1928 στο Σικάγο του Ιλινόι, ΗΠΑ) είναι Αμερικανός εφευρέτης,ο οποίος θεωρείται από πολλούς ο πατέρας του κινητού τηλεφώνου. 

## Αφορμή για την ιδέα
Καθώς δούλευε στην Motorola στις αρχές του 70 άκουσε ότι θα γίνει ένα δίκτυο το οποίο θα επιτρέπει στους ανθρώπους να μιλάνε στο κινητό τηλέφωνο από το αυτοκίνητο τους. Όμως ο Κούπερ θεώρησε πως τώρα οι άνθρωποι θα είναι παγιδευμένοι στα αυτοκίνητα τους αντί στα σπίτια τους, έτσι ήθελε να φτιάξει μια συσκευή ή οποία θα είναι όντως φορητή και θα παρέχει επικοινωνία στους ανθρώπους οπουδήποτε. Έτσι το 1972 έγινε πρώτη  κλήση από κινητό τηλέφωνο.

## Εκπαίδευση
Γεννήθηκε από οικογένεια Εβραίων από την Ουκρανία.  Αποφοίτησε από το Ινστιτούτο Τεχνολογίας του Ιλλινόι (ΙΙT) το 1950. Μετά υπηρέτησε ως αξιωματικός σε υποβρύχιο στον Κορεατικό Πόλεμο. Το 1957, πήρε το μάστερ του στο ΙIT και το 2004 έλαβε επίτιμο διδακτορικό.

## Παραπομπές


Κατηγορία:Αμερικανοί εφευρέτες
Κατηγορία:Αμερικανοί επιχειρηματίες
Πρωτάθλημα Ένταξης ΣΤΟΚ 2018

Το **Πρωτάθλημα Ένταξης ΣΤΟΚ 2018** ήταν η 33η έκδοση του Πρωταθλήματος Ένταξης ΣΤΟΚ. Νικητής ήταν ο ΑΠΟΝΑ Ανάγυιας. 

## Σύστημα διεξαγωγής
Στο Πρωτάθλημα Ένταξης ΣΤΟΚ 2018 συμμετείχαν 26 ομάδες από τα πρωταθλήματα των αγροτικών ομοσπονδιών μελών της ΣΤΟΚ.

Διεξήχθη σε 5 γύρους. Σε όλους τους γύρους έγιναν μονοί αγώνες σε ουδέτερη έδρα. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι. Εκτός από τον τελικό για την ανάδειξη της πρωταθλήτριας ομάδας, πραγματοποιήθηκε αγώνας κατάταξης μεταξύ των δύο ηττημένων των ημιτελικών αγώνων για την ανάδειξη της 3ης και 4ης θέσης.

Οι ομάδες που προκρίθηκαν στην ημιτελική φάση προβιβάστηκαν στην Επίλεκτη κατηγορία ΣΤΟΚ 2018-19.

## Συμμετέχουσες ομάδες
Από κάθε αγροτική ομοσπονδία συμμετείχε διαφορετικός αριθμός ομάδων, ανάλογα με το μέγεθος της ομοσπονδίας. Οι ομάδες που συμμετείχαν στον πρωτάθλημα ένταξης από κάθε ομοσπονδία ήταν η πρώτη ή οι πρώτες ομάδες του πρωταθλήματος κάθε ομοσπονδίας. Η συμμετοχή των ομάδων ήταν προαιρετική. Ο πίνακας που ακολουθεί παρουσιάζει τις συμμετέχουσες ομάδες και την ομοσπονδία από την οποία προέρχονταν.




(πρ.) : Πρωταθλήτρια ομάδα ομοσπονδίας


## Α΄ γύρος
Στον Α΄ γύρο συμμετείχαν οι 20 από τις 26 ομάδες. Δεν κληρώνονταν μεταξύ τους πρωταθλήτριες ομάδες και ομάδες από την ίδια ομοσπονδία. Από τη διαδικασία της κλήρωσης έξι ομάδες πέρασαν στον επόμενο γύρο χωρίς αγώνα. Οι έξι αυτές ομάδες είχε αποφασιστεί ότι θα προέρχονταν όλες από τις πρωταθλήτριες ομάδες. Ο πίνακας που ακολουθεί παρουσιάζει τα αποτελέσματα των αγώνων. 




## B΄ γύρος
Στον Β΄ γύρο συμμετείχαν οι ομάδες που προκρίθηκαν από τον Α΄ γύρο και οι 6 ομάδες που είχαν εξαιρεθεί από τον Α΄ γύρο. Ο πίνακας που ακολουθεί παρουσιάζει τα αποτελέσματα των αγώνων.




## Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Β΄ γύρο. Ο πίνακας που ακολουθεί παρουσιάζει τα αποτελέσματα των αγώνων.




## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση. Ο πίνακας που ακολουθεί παρουσιάζει τα αποτελέσματα των αγώνων.




## Τελικός
Στον τελικό προκρίθηκαν ο ΑΠΟΝΑ Ανάγυιας και η ΑΣΠΙΣ Πύλας. Ο τελικός διεξήχθη στις 30 Μαΐου 2018 στο Στάδιο Χαλκάνορα Δημήτρης Χάματσος στο Δάλι. Νικητής ήταν ο ΑΠΟΝΑ Ανάγυιας με σκορ 2-0.

## Θέσεις 3-4
Για την κατάκτηση της 3η θέσης αναμετρήθηκαν οι ομάδες που αποκλείστηκαν στην ημιτελική φάση, Ένωση Νέων «Ο Κορμακίτης» και ΑΕΚ Κοράκου. Η Ένωση Νέων «Ο Κορμακίτης» κέρδισε με 3-0 και κατέκτησε την 3η θέση ενώ η ΑΕΚ Κοράκου κατέκτησε την 4η θέση.

## Παραπομπές


## Πηγές
*

## Δείτε επίσης

* Επίλεκτη κατηγορία ΣΤΟΚ 2017-18
* Πρωτάθλημα Πρωταθλητριών ΣΤΟΚ 2017-18
* Κύπελλο Κυπελλούχων ΣΤΟΚ 2017-18

Κατηγορία:Πρωτάθλημα Ένταξης ΣΤΟΚ
Κατηγορία:Εγχώρια ποδοσφαιρικά πρωταθλήματα 2018
Εθνική Ρουμανίας U18 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U18 της Ρουμανίας** είναι το συγκρότημα που αντιπροσωπεύει τη χώρα της Ρουμανίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 18 ετών. Είναι επίσης γνωστή ως **Εθνική Ρουμανίας Νεανίδων**. Βρίσκεται υπό τη δικαιοδοσία της Ρουμανικής Ομοσπονδίας Καλαθοσφαίρισης (*Federatia Română de Baschet*).

## Κατατάξεις σε διεθνείς διοργανώσεις

; Πορεία σε Ευρωπαϊκά Πρωταθλήματα U18 (Division A):
:Ακολουθούν οι τελικές θέσεις κατάταξης της Εθνικής Ομάδας της Ρουμανίας σε Ευρωπαϊκά Πρωταθλήματα U18 (Νεανίδων) επιπέδου Α:


; Πορεία σε Ευρωπαϊκά Πρωταθλήματα U18 (Division B):
:Ακολουθούν οι τελικές θέσεις κατάταξης της Εθνικής Ομάδας της Ρουμανίας σε Ευρωπαϊκά Πρωταθλήματα U18 (Νεανίδων) επιπέδου Β:


## Δείτε επίσης
* Εθνική Ρουμανίας (καλαθοσφαίριση γυναικών)
* Εθνική Ρουμανίας U20 (καλαθοσφαίριση γυναικών)
* Εθνική Ρουμανίας U16 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Romania, ιστορικό ανά έτος στον επίσημο ιστότοπο των αρχείων της FIBA. 
* Federatia Romana de Baschet, επίσημος ιστότοπος. 

Γυναικων U18
Αμπντουλάχ Γιακτά

Ο **Αμπντουλάχ Γιακτά**, γνωστός και ως **Αμπντουλάχ Γιαφταλί** (6 Μαΐου 1914 – 17 Ιουλίου 2003) διετέλεσε προσωρινός Πρωθυπουργός του Αφγανιστάν από τις 11 Οκτωβρίου έως την 1η Νοεμβρίου του 1967. Γεννήθηκε στην 

## Παραπομπές


## Βιβλιογραφία
* Afghanistan. Brief Biographical Directory. Moscow, 2004.

Κατηγορία:Πρωθυπουργοί του Αφγανιστάν
Γρηγόριος Μάνος

Ο **Γρηγόριος Μάνος** (1851 - 1928) ήταν Έλληνας διπλωμάτης, συλλέκτης έργων τέχνης και ιδρυτής του Μουσείου Ασιατικής Τέχνης Κέρκυρας.

## Βιογραφικά στοιχεία

Γεννήθηκε στην Αθήνα και ήταν γιος του αξιωματικού του ελληνικού στρατού Νικολάου Μάνου και της Σαπφούς Δεσσύλα. Από την πλευρά του πατέρα του καταγόταν από τη Φαναριώτικη οικογένεια Μάνου και ήταν εγγονός του Μιχαήλ Μάνου, διερμηνέα του Οθωμανικού στόλου. Σπούδασε νομικά στο Πανεπιστήμιο της Λειψίας, του οποίου αναγορεύθηκε διδάκτωρ, και ακολούθησε σταδιοδρομία στο διπλωματικό σώμα. Αρχικά υπηρέτησε ως ακόλουθος στη Βιέννη και εν συνεχεία ως γραμματέας στην Κωνσταντινούπολη, τη Φιλιππούπολη, τη Βιέννη, πάλι στην Κωνσταντινούπολη, το Βερολίνο για να καταλήξει, τελικώς, το 1892, για τρίτη φορά στη Βιέννη. Οκτώ χρόνια αργότερα, το 1900, ανέλαβε τη διεύθυνση της πρεσβείας στη Βιέννη υπηρετώντας ως πρέσβης μέχρι και το 1910, οπότε και συνταξιοδοτήθηκε.

Μετά την αποχώρησή του από το διπλωματικό σώμα εγκαταστάθηκε στο Παρίσι, όπου και αφοσιώθηκε στη συλλογή του με αντικείμενα ιαπωνικής τέχνης. Το 1919 επέστρεψε στην Ελλάδα και λίγα χρόνια αργότερα διορίστηκε πρώτος διευθυντής του Μουσείου Σινοϊαπωνικής Τέχνης στην Κέρκυρα.

Απεβίωσε το 1928 στην Κέρκυρα και ενταφιάστηκε στο νεκροταφείο της Γαρίτσας. Δεν είχε αποκτήσει απογόνους. Σήμερα στην πόλη της Κέρκυρας ένας δρόμος φέρει το όνομά του.

## Συλλογή έργων τέχνης της Ιαπωνίας

Κατά τη διάρκεια της διαμονής του στη Βιέννη ήρθε σε επαφή με τη σχετικά άγνωστη μέχρι τότε ιαπωνική κουλτούρα. Μανιώδης συλλέκτης ο ίδιος, κατόρθωσε να συγκεντρώσει χιλιάδες αντικείμενα και έργα τέχνης σχετιζόμενα με την ιαπωνική κουλτούρα. Χαρακτηριστικά αναφέρεται ότι η συλλογή απαρτιζόταν από 530 λιθοκέραμα, 9 θήκες γραφής, 157 στρατιωτικές στολές, 14 μουσικά όργανα, 9 προϊστορικά κεραμικά, 238 αντικείμενα πορσελάνης και πάνω από 1.500 χαρακτικά (ειδικά από ukiyo-e), έργα ζωγραφικής κ.α.

Το 1919, με την επιστροφή του στην Ελλάδα, ξεκίνησε τις συζητήσεις με την ελληνική κυβέρνηση για μια ενδεχόμενη παραχώρηση της συλλογής του. Εν τέλει συμφωνήθηκε να παραχωρήσει τη συλλογή του στο ελληνικό κράτος σε αντάλλαγμα με την παραχώρηση μιας μηνιαίας αποζημίωσης και με την ίδρυση Μουσείου Σινοϊαπωνικής τέχνης, στο οποίο θα αναλάμβανε χρέη διευθυντή. Το 1925 πραγματοποιήθηεκ η επίσημη δωρεά και ξεκίνησε την οργάνωση του μουσείου ενώ παράλληλα διέμενε στο ίδιο κτήριο. Στις 5 Φεβρουαρίου 1928 εγκαινιάστηκε το Μουσείο Σινοϊαπωνικής Tέχνης στα ανάκτορα των Αρχάγγελου Μιχαήλ και Αγίου Γεωργίου στην Κέρκυρα.

## Παραπομπές


Κατηγορία:Έλληνες διπλωμάτες
Κατηγορία:Έλληνες συλλέκτες έργων τέχνης
Λιμάνι της Σεντσέν

Το Λιμάνι της Σεντσέν είναι ένα γενικό όνομα για μια σειρά από λιμάνια κατά μήκος των περιοχών της ακτογραμμής του Σεντσέν, η οποία είναι επαρχία της Γκουανγκντόνγκ στην Κίνα. Αυτά τα λιμάνια ως σύνολο αποτελούν ένα από τα πιο πολυσύχναστα και ταχύτερα αναπτυσσόμενα λιμάνια εμπορευματοκιβωτίων στον κόσμο.

Το λιμάνι είναι χώρος φιλοξενίας 39 ναυτιλιακών εταιρειών που έχουν ξεκινήσει 131 διεθνείς διαδρομές εμπορευματοκιβωτίων. Υπάρχουν 560 πλοία στο λιμάνι Σενζέν, σε μηνιαία βάση, και 21 δρομολόγια τροφοδοσίας σε άλλα λιμάνια της περιοχής του Δέλτα του ποταμού Περλ. Το "Shekou Passenger Terminal" παρέχει γρήγορες υπηρεσίες ακτοπλοϊκών μεταφορών σε όλο το δέλτα του ποταμού Περλ στο Χονγκ Κονγκ, το Μακάο και το "Zhuhai".

Το 2018 κατέκτησε την 3η θέση στην λίστα των πιο απασχολημένων λιμανιών εμπορευματοκιβωτίων με 25,2 εκατομμύρια TEUs.

## Γεωγραφική θέση

Το λιμάνι της Σεντσέν βρίσκεται σε απόσταση 260 χιλιομέτρων από την πόλη της Σεντσέν. Διαχωρίζεται από τα "New Territories" και τη χερσόνησο "Kowloon" του Χονγκ Κονγκ σε δύο περιοχές: το ανατολικό λιμάνι και το δυτικό λιμάνι.

Το δυτικό λιμάνι της Σεντσέν βρίσκεται στα ανατολικά του "Lingdingyang" στις εκβολές του ποταμού Περλ και αποτελείται από ένα λιμάνι βαθιάς θάλασσας με ασφαλή φυσικά καταφύγια. Απέχει περίπου 37,04 χλμ από το Χονγκ Κονγκ στα νότια και 111,12 χλμ από το Γκουανγκζού στα βόρεια. Ως αποτέλεσμα, η περιοχή του δυτικού λιμένα συνδέεται με την περιοχή του ποταμού Περλ που περιλαμβάνει πόλεις και κομητείες κατά μήκος του ποταμού. Η περιοχή του ανατολικού λιμένα βρίσκεται βόρεια του κόλπου "Dapeng" όπου το λιμάνι είναι ευρύ και ήρεμο και θεωρείται ότι είναι το καλύτερο φυσικό λιμάνι της Νότιας Κίνας.

## Παραπομπές


## Εξωτερικοί σύνδεσμοι
* Επίσημη ιστοσελίδα του λιμένα της Σεντσέν
* Γραφείο Επικοινωνιών του Δήμου Σενζέν (Διαχείριση λιμένων του Δήμου Σενζέν)

Κατηγορία:Λιμένες της Κίνας
ΕΑΚ Κέρκυρας

Το **Κλειστό γήπεδο Κέρκυρας** είναι μέρος του Εθνικού Αθλητικού Κέντρου (Ε.Α.Κ.) της Κέρκυρας. Αποτελεί έδρα ομάδων Καλαθοσφαίρισης ,Πετοσφαίρισης , Χειροσφαίρισης Πυγμαχίας κ.α. Ανήκει στη Γενική Γραμματεία Αθλητισμού που υπάγεται στο αρμόδιο Υπουργείο Πολιτισμού και Αθλητισμού.
Το κλειστό γυμναστήριο βρίσκεται δίπλα από το αεροδρόμιο της πόλης, στην περιοχή της Γαρίτσας και εξυπηρετεί τις ανάγκες των αθλητικών σωματείων της πόλης.   
Στις 24/4/1984 φιλοξενήθηκε ο τελικός κυπέλλου ανάμεσα στον Παναθηναϊκό και τον  Άρη όπου επικράτησε ο Παναθηναϊκός με 80-76.

## Παραπομπές


Κατηγορία:Αθλητικές εγκαταστάσεις στην Κέρκυρα
Κατηγορία:Κλειστά στάδια στην Ελλάδα
Κατηγορία:Γήπεδα καλαθοσφαίρισης στην Ελλάδα
Κατηγορία:Γήπεδα πετοσφαίρισης στην Ελλάδα
Ραδιοτηλεόραση της Σλοβακίας

Η **Ραδιοτηλεόραση της Σλοβακίας** () ή **RTVS** η είναι εθνική, κρατική δημόσια ραδιοτηλεοπτική οργάνωση στη Σλοβακία. Η έδρα της βρίσκεται στην Μπρατισλάβα και επικεφαλής είναι ο Γιαροσλάβ Ρέζνικ.

Η οργάνωση δημιουργήθηκε το 2011 μετά τη συγχώνευση του Slovenská televízia *(Σλοβακική Τηλεόραση)* με το Slovenský rozhlas *(Σλοβακικό Ραδιόφωνο)*. Η χρηματοδότηση για τον συγχωνευμένο οργανισμό επιτυγχάνεται μέσω της διαφήμισης, των πληρωμών από τη κυβέρνηση, καθώς και από μηνιαίο τέλος που επιβάλλεται για τα περισσότερα άτομα που έχουν καταχωρηθεί ως πελάτες εταιρειών λιανικής πώλησης ηλεκτρικής ενέργειας. Επίσης, οι περισσότερες επιχειρήσεις με τρεις ή περισσότερους υπαλλήλους πληρώνουν και αυτοί το μηνιαίο τέλος.

Όπως και οι δύο προηγούμενες οργανώσεις, η RTVS είναι πλήρες μέλος της Ευρωπαϊκής Ραδιοτηλεοπτικής Ένωσης .

## Ραδιοφωνικά κανάλια
Υπάρχουν 5 ραδιοφωνικοί σταθμοί που εκπέμπουν στα FM:

* SRo1: Rádio Slovensko
* SRo2: Rádio Regina
* SRo3: Rádio Devín
* SRo4: Rádio FM
* SRo5: Rádio Patria

Μέσω Δορυφόρου, DVB-T και διαδικτύου:

* SRo6: Διεθνές Ραδιόφωνο της Σλοβακίας

Επίσης λειτουργεί και τρεις σταθμούς που εκπέμπουν μόνο ψηφιακά:

* SRo7: Rádio Pyramida (κλασική μουσική)
* SRo8: Rádio Litera (δράμα)
* SRo9: Rádio Junior (για παιδιά έως 10 ετών)

Το Rádio Regina είναι χωρισμένο σε τρεις περιφερειακές μορφές, τις Rádio Regina Μπρατισλάβα, Rádio Regina Μπάνσκα Μπίστριτσα και Rádio Regina Κόσιτσε.

Το Rádio Patria, το οποίο βγήκε στον αέρα το 2009, εκπέμπει από τις 06:00 μέχρι τις 18:00. Το κανάλι μεταδίδει τα προγράμματα του στην ουγγρική γλώσσα και υπηρετεί τη μεγαλύτερη εθνική μειονότητα της Σλοβακίας που ζει κυρίως στις νότιες περιοχές που συνορεύουν με την Ουγγαρία.

## Τηλεοπτικά κανάλια
Υπάρχουν 2 εθνικά τηλεοπτικά κανάλια.

### Τρέχοντα

* **STV 1 (Jednotka):** ένα γενικό κανάλι, με οικογενειακά προγράμματα, σλοβακικές ταινίες, παιδικά προγράμματα, ειδήσεις και ντοκιμαντέρ. Μεταδίδει επίσης μεγάλα αθλητικά γεγονότα σε συλλογικό και διεθνές επίπεδο.
* **STV 2 (Dvojka)**: μεταδίδει ντοκιμαντέρ και προγράμματα προσανατολισμένα στη φύση, όπως ντοκιμαντέρ από τον Ντέιβιντ Άτενμπορο. Αυτό το κανάλι δείχνει και ταινίες με υπότιτλους στα σλοβακικά. Επίσης μεταδίδει μικρές αθλητικές εκδηλώσεις. 

### Πρώην

* **STV 3 (Trojka)**: μετέδιδε αθλητικά γεγονότα μόνο μεταξύ του 2008 και του 2011. Πριν και μετά την λειτουργία, το ημερήσιο πρόγραμμα του ήταν διασπασμένο μεταξύ των καναλιών Jednotka και Dvojka. Το 2016/17 εξετάστηκε η επαναλειτουργία του καναλιού. 

## Δείτε επίσης

* Ευρωπαϊκή Ραδιοτηλεοπτική Ένωση
* Τσεχοσλοβακική Τηλεόραση

## Παραπομπές


## Εξωτερικοί σύνδεσμοι

* Ραδιοτηλεοπτική ιστοσελίδα 
* Οργανωτική ιστοσελίδα  
* Επίσημη ιστοσελίδα

Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2011
Κατηγορία:Μέλη της Ευρωπαϊκής Ραδιοτηλεοπτικής Ένωσης
Κατηγορία:Κρατικοί ραδιοτηλεοπτικοί σταθμοί
Κατηγορία:Επιχειρήσεις Μέσων Μαζικής Ενημέρωσης
Θεόδωρος Καρυπίδης (πολιτικός)

O **Θεόδωρος Καρυπίδης** είναι Έλληνας δημοσιογράφος και πολιτικός.

## Βιογραφία

Γεννήθηκε στην Κοζάνη και έχει εργαστεί για πολλά χρόνια ως δημοσιογράφος.

Στις αυτοδιοικητικές εκλογές του 2014 ήταν υποψήφιος περιφερειάρχης Δυτικής Μακεδονίας, έχοντας αρχικά την υποστήριξη του ΣΥΡΙΖΑ. Ωστόσο, ο ΣΥΡΙΖΑ στη συνέχεια απέσυρε την υποστήριξή του, λόγω αντισημιτικών σχολίων του Καρυπίδη. Κατέβηκε ανεξάρτητος στις εκλογές και εξελέγη περιφερειάρχης.

Στις αυτοδιοικητικές εκλογές του 2019 έθεξε ξανά υποψηφιότητα για τη θέση του περιφερειάρχη, έχοντας την υποστήριξη του ΣΥΡΙΖΑ και της Νέας Ελληνικής Ορμής. Έλαβε ποσοστό 24,23% στον πρώτο γύρο και δεν εξελέγη.

Στις εκλογές του Μαΐου και του Ιουνίου 2023 ήταν υποψήφιος βουλευτής με τον ΣΥΡΙΖΑ στην περιφέρεια Κοζάνης.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Περιφερειάρχες Δυτικής Μακεδονίας
Κατηγορία:Περιφερειακοί Σύμβουλοι ανά την Ελλάδα
Κατηγορία:Έλληνες πολιτευτές
Air Albania

Η **Air Albania** είναι ο εθνικός αερομεταφορέας της Αλβανίας,   με έδρα το Rinas της Αλβανίας . Ο κόμβος της αεροπορικής εταιρείας βρίσκεται στο Διεθνές Αεροδρόμιο Tirana Nënë Tereza, όπου βρίσκονται και τα κεντρικά γραφεία της αεροπορικής εταιρείας. 

Η Air Albania ιδρύθηκε στις 16 Μαΐου 2018 από κοινοπραξία υπό την ηγεσία της αλβανικής και τουρκικής κυβέρνησης στο πλαίσιο σύμπραξης δημόσιου-ιδιωτικού τομέα . Η Turkish Airlines κατέχει το 49,12% της Air Albania.    

## Ιστορία
Η προηγούμενη αεροπορική εταιρία της Αλβανίας η  Albanian Airlines κατέστη απηρχαιωμένη και η αλβανική κυβέρνηση είχε ανακαλέσει την άδεια λειτουργίας της στις 11 Νοεμβρίου 2011.  

Η Air Albania ιδρύθηκε επίσημα στις 16 Μαΐου 2018 από τις Turkish Airlines, Albcontrol και MDN Investment. 

## Προορισμοί
Η εταιρεία πετάει σε 14 προορισμούς, ανάμεσα τους και η Αθήνα. 

Από τον Μάιο του 2022 η αεροπορική εταιρεία πετάει στους ακόλουθους προορισμούς: 

## Στόλος
μικρογραφία| Airbus A319 στο Διεθνές Αεροδρόμιο των Τιράνων
Από τον Σεπτέμβριο του 2018, ο στόλος της Air Albania περιλαμβάνει τα ακόλουθα αεροσκάφη:




## Αναφορές


Κατηγορία:Ευρωπαϊκές αεροπορικές εταιρείες
Τραπέζιο Ανατολικού Ζητήματος

Το **Τραπέζιο του Ανατολικού Ζητήματος** αναφέρεται στη περιοχή στην οποία λαμβάνει χώρα το Ανατολικό Ζήτημα, η οποία έχει γεωμετρικό σχήμα τραπεζίου. Το «Ανατολικό ζήτημα» αναφέρεται στις αμφισβητήσεις για τα εδάφη που εκτείνονται από τη Βαλκανική Χερσόνησο μέχρι την Αίγυπτο και από την Κασπία Θάλασσα μέχρι τον Περσικό κόλπο. Οι τέσσερις κορυφές του τραπεζίου είναι οι πόλεις Τεργέστη, Αστραχάν, Σιράζ και Χίβα.

## Παραπομπές


Κατηγορία:Γεωπολιτική
Σάντα Μουέρτε

Η **Σάντα Μουέρτε** ή **αγία του θανάτου**  (Nuestra Señora de la Santa Muerte, Ισπανικά για την αγία του Αγίου Θανάτου, συντ. Santa Muerte), είναι θηλυκή θεότητα ή λαϊκή αγία του Κεντροαμερικανικου λαϊκού Καθολικισμού με πολλούς πιστούς σε Μεξικό , Γουατεμάλα , Ονδούρα , Νικαράγουα και Ελ Σαλβαδόρ. Ως προσωποποίηση του θανάτου, συνδέεται με τη θεραπεία, την προστασία και την ασφαλή παράδοση στη μεταθανάτια ζωή από τους πιστούς της.Αποκαλειται επίσης στην λαϊκή παράδοση και ως "η κυρά του πεπρωμένου" επειδή θεωρείται ότι καθορίζει την διάρκεια και την μοίρα της επίγειας ζωής των ανθρώπων.Θεωρειται ότι αποτελεί την χριστιανοφανη ενσάρκωση των ειδωλολατρικών θεών του θανάτου που υπήρχαν στις προχριστιανικές θρησκείες των Μάγια(σε Γουατεμαλα και Ονδούρα) και των Αζτέκων(στο Μεξικό).  . Παρά την καταδίκη των ηγετών της Καθολικής Εκκλησίας, η λατρεία της εξαπλώνεται γρήγορα όλο και περισσότερο από τις αρχές του 21ου αιώνα στις χώρες της Κεντρικής Αμερικής και στο Μεξικό.

## Παραπομπές-σημειώσεις


## Βιβλιογραφία
*

## Εξωτερικοί σύνδεσμοι

*La Santa Muerte, Full-length documentary about Santa Muerte, Spanish, English subtitles.
*Devoted to Death: Santa Muerte, the Skeleton Saint, Dr. R. Andrew Chesnut's book talk at the Library of Congress
* Santa Muerte a photo essay from Mexico City
*"La Santa Muerte, the Skeleton Saint article on Atlas Obscura
*Nuestra Santisima Muerte A documentary online

Κατηγορία:Θεές
Κατηγορία:Καθολικισμός στο Μεξικό
Αεροπορικές εταιρείες της Αλβανίας

Αυτός είναι ο κατάλογος των αεροπορικών εταιρειών που έχουν πιστοποιητικό αερομεταφορέα που έχει εκδοθεί από την Αρχή Πολιτικής Αεροπορίας της Αλβανίας.

## Λειτουργικές αεροπορικές εταιρείες

## Δείτε επίσης

* Κατάλογος αεροπορικών εταιρειών
* Κατάλογος ανενεργών αεροπορικών εταιρειών της Αλβανίας

## Παραπομπές


Κατηγορία:Μεταφορές στην Αλβανία
Κατηγορία:Αεροπορικές εταιρείες
Νέο Χειμώνιο Έβρου

Το **Νέο Χειμώνιο**, επίσημα *Νέον Χειμώνιον* είναι πεδινό χωριό της περιφερειακής ενότητας Έβρου σε υψόμετρο 55 μέτρων.

## Γεωγραφικά - ιστορικά στοιχεία
Το Νέο Χειμώνιο βρίσκεται στον βόρειο Έβρο, προς τη  μεθοριακή γραμμή της Ελλάδας με την Τουρκία και απέχει 6 χλμ. νότια από την Ορεστιάδα. Είναι κτισμένο σε λόφο από τους κατοίκους του παλιού Χειμώνιου που βρισκόταν επάνω στην όχθη του Έβρου ποταμού και οι οποίοι μετά όμως από τις πλημμύρες του 1928-29 μετακινήθηκαν δυτικότερα. Αποτελεί τη βόρεια συνέχεια του Θούριου και Σοφικού. Δυτικά του χωριού περνάει η ΕΟ Αρδανίου - Ορεστιάδας ενώ ανατολικά η σιδηροδρομική γραμμή προς Ορεστιάδα για την οποία υπάρχει σταθμός εξυπηρέτησης.

Πολλοί κάτοικοι κατάγονται από το Μεγάλο Ζαλούφι της Ανατολικής Θράκης (σημερινή Τουρκία) και είναι στην καταγωγή τους Αρβανίτες κτίστες από την περιοχή της Κορυτσάς που στα μέσα του 16ου αιώνα ήρθαν στην περιοχή και συμμετείχαν στο κτίσιμο του τζαμιού της Αδριανούπολης. Με την ανταλλαγή πληθυσμών μετά τη συνθήκη της Λωζάννης μετακινήθηκαν από το Μεγάλο Ζαλούφι στην άλλη πλευρά του Έβρου και στο Χειμώνιο. Χαρακτηριστικό έθιμο του χωριού είναι αυτό του "Μπομποσιάρη" που έχει ρίζες στα Διονυσιακά δρώμενα και φθάνει στα χρόνια της Τουρκοκρατίας. Από το Νέο Χειμώνιο κατάγεται ο ποδοσφαιριστής της Εθνικής Ελλάδος Κωνσταντίνος Καρέτσας.

## Διοικητικά - πληθυσμιακά στοιχεία
Ως Νέο Χειμώνιο αναφέρεται επίσημα το 1940 να προσαρτάται στην τότε κοινότητα Ορεστιάδος, ενώ το Χειμώνιο το 1924 στο ΦΕΚ 194Α-14/08/1924 προσαρτάται στην κοινότητα Ορεστιάδος και το 1940 να καταργείται. Σύμφωνα με το Πρόγραμμα «Καλλικράτης» αποτελεί την τοπική κοινότητα Νέου Χειμωνίου που ανήκει στη δημοτική ενότητα Ορεστιάδας του δήμου Ορεστιάδας και σύμφωνα με την απογραφή 2011 είχε πληθυσμό 444 κατοίκους. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


## Εξωτερικοί σύνδεσμοι
* Η ιστορία του χωριού Μεγάλο Ζαλούφι από τον ιστότοπο http://cheimonio.gr
* Το έθιμο του “Μπομποσάρη” αναβίωσε και χθες στο Νέο Χειμώνιο Ορεστιάδας από τον ιστότοπο https://www.evros-news.gr

Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας
Irkut MC-21

Το **Irkut MC-21** (     ) Είναι ρώσικο αεροσκάφος που αναπτύχθηκε από το Yakovlev Design Bureau που παράγονται από τη μητρική της Irkut την United Aircraft Corporation (UAC). Ο αρχικός σχεδιασμός ξεκίνησε το 2006 και ο λεπτομερής σχεδιασμός συνεχίστηκε το 2011. Μετά την καθυστέρηση της προγραμματισμένης εισαγωγής από το 2012 έως το 2020, ο Irkut εξέδωσε το πρώτο MC-21-300 στις 8 Ιουνίου 2016 και η πρώτη πτήση έγινε στις 28 Μαΐου 2017.  Η χωρητικότητα είναι 132 με 163 επιβάτες ή σε 165 έως 211. Μέχρι τον Ιούλιο του 2018, είχε λάβει 175 παραγγελίες.

## Ονομασία
Στη     μεταφράζεται ως "βασικά αεροσκάφη του 21ου αιώνα". Ονομάστηκε MS-21 στα αγγλικά πριν από τον Ιούνιο του 2013, αλλά το επίσημο όνομα είναι το MC-21.

## Ανάπτυξη
μικρογραφία|Συναρμολόγηση πρωτοτύπου τον Ιανουάριο του 2016
Το 2006, ο πρώτος σχεδιασμος της UAC ήταν για 130-170 θέσεις για να αντικαταστήσει το παλιό  Tu-154. Το MC-21 είναι 20-25% πιο αποτελεσματικά από τα αεροσκάφοι  Airbus A320 και B737NG με 15% μικρότερο βάρος, 20% χαμηλότερο λειτουργικό κόστος και 15% χαμηλότερη κατανάλωση καυσίμων. αρχική τιμή ήταν 35 εκατομμυρία δολαρίων. Το πρόγραμμα ξεκίνησε το 2007, σχεδιάζοντας μια εισαγωγή του 2016.

### Εισαγωγή
Η Aeroflot θα μισθώσει από την εταιρεία Aviakapital 50 MC-21-300 για 12 έως 18 χρόνια και θα ξεκινήσει η παράδοση από το πρώτο τρίμηνο του 2020 έως το τρίτο τρίμηνο του 2026 με πιστοποίηση EASA στις αρχές του 2021.

## Σχεδιασμός
δεξιά|μικρογραφία| Καμπίνα mock-up για το 2011
Ο σχεδιασμός βασίζεται στο μη υλοποιημένο, διπλού κινητήρα Yakovlev Yak-242 ως εξέλιξη του Yakovlev Yak-42 .

### Κινητήρες
Οι κινητήρες Pratt amp; Whitney PW1000G επιλέχθηκαν τον Δεκέμβριο του 2009. Ο ρωσικός κινητήρας θα είναι ο Aviadvigatel PD-14 . Η United Engine Corporation (UEC) σχεδίαζε να παραδώσει πέντε PD-14 για το MC-21 μέχρι το τέλος του 2018, μετά την πιστοποίηση της Rosaviatsia.

## Παραλλαγές
Το 2009, το MC-21-200 σχεδιάστηκε για 150 θέσεις και το μοντέλα MC-21-300 για 212 θέσεις.

; MC-21-300 
: Πρότυπο μοντέλο, 163 θέσεις σε δύο κατηγορίες, μέχρι 211 θέσεις 
; MC-21-200 
: Συντομευμένη έκδοση με 132 θέσεις σε δύο τάξεις, μέχρι 165 θέσεις

## Παραγγελίες
Μέχρι το τέλος του 2013 στο MAKS Air Show έγιναν 175 παραγγελίες, συμπεριλαμβανομένων και 50 για την Rostec θυγατρική της Aviakapital, 50 για την Ilyushin Finance (10 μισθωμένα για την Red Wings Airlines), 30 για τη VEB Leasing (10 εκμισθωμένες για την UTair Aviation) και 10 για την IrAero.

Τον Ιούνιο του 2016, η Azerbaijan Airlines υπέγραψε για την  εκμίσθωση 10 MC21-300 από την Ilyushin Finance. Μέχρι τον Ιούλιο του 2018, είχε λάβει 175 παραγγελίες. 

## Προδιαγραφές

## Δείτε επίσης

* Airbus A220-300
*Airbus A320neo family
* Boeing 737 MAX
* Comac C919
* Embraer E-Jet E2

**Related lists**

* List of jet airliners

## Παραπομπές


Κατηγορία:Αεροσκάφη
Νέος Πύργος Ορεστιάδας

*Για συνώνυμο οικισμό δείτε το λήμμα: [[Νέος Πύργος Ευβοίας]]*

Ο **Νέος Πύργος** είναι οικισμός της Περιφερειακής Ενότητας Έβρου στη Θράκη.

## Γενικά στοιχεία
Ο Νέος Πύργος έχει υψόμετρο 30 μέτρα και βρίσκεται σε απόσταση 2,5 χιλιόμετρα νοτιοδυτικά από το κέντρο της Ορεστιάδας αποτελώντας ουσιαστικά συνοικισμό της. Αναφέρεται επίσημα με το όνομα *Πύργος* το 1924 στο ΦΕΚ 194Α-14/08/1924 μετά τη μετονομασία του από *Μπουργκάζ*, να προσαρτάται στην τότε κοινότητα Ορεστιάδος και το 1940 να διορθώνεται σε Νέος Πύργος. Σύμφωνα με το Πρόγραμμα «Καλλικράτης» υπάγεται στη δημοτική ενότητα Ορεστιάδας του δήμου Ορεστιάδας και σύμφωνα με την απογραφή 2011 έχει πληθυσμό 943 κατοίκους. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας
IrAero

Η **IrAero** είναι αεροπορική εταιρία που εδρεύει στο Ιρκούτσκ της Ρωσίας από το 1999.  Λειτουργεί εγχώριες και διεθνείς προγραμματισμένες πτήσεις, πτήσεις τσάρτερ και πτήσεις μεταφοράς φορτίων (cargo). Η κύρια βάση της είναι  στο αεροδρόμιο Ιρκούτσκ. 

## Στόλος
μικρογραφία| CRJ-200 VQ-BIY της IrAero (cn 7546)
Ο στόλος της IrAero περιλαμβάνει τα ακόλουθα αεροσκάφη (από τον Αύγουστο του 2017):   



### Ιστορικό στόλου
Ο στόλος IrAero περιελάμβανε προηγουμένως τα ακόλουθα αεροσκάφη:  

* 4 Antonov An-24 
* 9 Antonov An-26 
* 2 επιπλέον Bombardier CRJ200LR 
* 1 επιπλέον Sukhoi Superjet 100

## Ατυχήματα
* Στις 8 Αυγούστου 2011, Η πτήση 103 της IrAero με αεροσκάφος Antonov An-24 (RA-46561), υπερέβη τον διάδρομο στο αεροδρόμιο Ignatyevo κοντά στο Blagoveshchensk κατά την προσγείωση πτήσης από την Chita . Τρία από τα  πέντε άτομα του πληρώματος και 31 επιβάτες είχαν τραυματιστεί, αλλά δεν υπήρξαν θύματα.   

## Αναφορές


Κατηγορία:Ρωσικές αεροπορικές εταιρίες
Ισαβέλλα της Γαλλίας (αποσαφήνιση)

Η **[[Ισαβέλλα της Γαλλίας (1295-1358)]]** (περίπου 1295 – 1358), ήταν κόρη του Φιλίππου Δ΄ της Γαλλίας και της Ιωάννας της Ναβάρρας, βασίλισσα σύζυγος του Εδουάρδου Β΄ της Αγγλίας και μητέρα του Εδουάρδου Γ΄ της Αγγλίας.

Η **Ισαβέλλα της Γαλλίας (1295-1358)** μπορεί επίσης να αναφέρεται σε:

* Αγία Ισαβέλλα της Γαλλίας (1295-1358) (1225-1270), κόρη του Λουδοβίκου Η΄ της Γαλλίας και της Μπλανς της Καστίλης
* Ισαβέλλα της Γαλλίας (1295-1358), Βασίλισσα της Ναβάρας (1241-1271), κόρη του Λουδοβίκου Θ΄ της Γαλλίας και της Μαργαρίτας της Προβηγκίας, παντρεύτηκε με τον Θεοβάλδο Β΄ της Ναβάρρας
* Ισαβέλλα της Γαλλίας (1295-1358), Ντωφέν της Βιενουά (1312-1348), κόρη του Φιλίππου Β΄ της Γαλλίας και της Ιωάννας Γ΄ της Βουργουνδίας, παντρεύτηκε τον Γκιγκ Η΄ ντε Λα Τουρ ντι Πιν, Ντωφέν ντε Βιενουά και ύστερα τον Ιωάννη Γ΄, λόρδο του Φωκογκνύ
* Ισαβέλλα των Βαλουά (1313-1388), Δούκισσα του Μπουρμπόν, κόρη του Καρόλου του Βαλουά και της Μαώς του Σατιγιόν, σύζυγος του Πέτρου Α΄, Δούκα του Μπουρμπόν
* Ισαβέλλα των Βαλουά (1348-1372), Κόμισσα των Βερτύ, κόρη του Ιωάννη Β΄ της Γαλλίας και της Μπον της Βοημίας, πρόγονος των βασιλέων Λουδοβίκου Β΄ και Φραγκίσκου Α΄ της Γαλλίας
* Ισαβέλλα του Βαλουά (1389-1409), κόρη του Καρόλου ΣΤ΄ της Γαλλίας και Ισαβέλλας της Βαυαρίας, βασίλισσα σύζυγος του Ριχάρδου Β΄ της Αγγλίας
Σάκκος Ορεστιάδας

Ο **Σάκκος** είναι οικισμός της Θράκης στην Περιφερειακή Ενότητα Έβρου.

## Γενικά στοιχεία
Ο Σάκκος βρίσκεται σε υψόμετρο 40 μέτρα σε απόσταση 4,5 χλμ. από το κέντρο της Ορεστιάδας και αποτελεί τη βόρεια συνέχειά της. Πολλοί κάτοικοι κατάγονται από το Μεγάλο Ζαλούφι της Ανατολικής Θράκης (σημερινή Τουρκία) και είναι στην καταγωγή τους Αρβανίτες κτίστες από την περιοχή της Κορυτσάς που στα μέσα του 16ου αιώνα ήρθαν στην περιοχή και συμμετείχαν στο κτίσιμο του τζαμιού της Αδριανούπολης. Στον Σάκκο εδρεύει το Αγροτικό Κτηνοτροφικό Κόμμα Ελλάδας.

## Διοικητικά - πληθυσμιακά στοιχεία
Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Ορεστιάδος. Σύμφωνα με το Πρόγραμμα «Καλλικράτης» υπάγεται στη δημοτική ενότητα Ορεστιάδας του δήμου Ορεστιάδας και σύμφωνα με την απογραφή 2011 έχει πληθυσμό 186 κατοίκους. Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Η ιστορία του χωριού Μεγάλο Ζαλούφι από τον ιστότοπο http://cheimonio.gr
* Η Παναγία Αρβανίτισσα στο Σάκκος Έβρου

## Παραπομπές


Κατηγορία:Χωριά της περιφερειακής ενότητας Έβρου
Ευρωλίγκα Γυναικών 2018–19 (υδατοσφαίριση)

Η **Ευρωλίγκα Γυναικών 2018–19** (αγγλικά: *LEN Euro League Women 2018–19*) ήταν η 32η περίοδος του κορυφαίου πρωταθλήματος γυναικείας υδατοσφαίρισης της Ευρώπης που διοργανώθηκε από την LEN και η 6η περίοδος από τότε που μετονομάστηκε από Τσάμπιονς Καπ σε Ευρωλίγκα Γυναικών.

Το Final Four διοργανώθηκε στο Piscina Can Llong στο Σαβαδέλ της Ισπανίας το διήμερο 19 και 20 Απριλίου του 2019. Ο τελικός παίχτηκε μεταξύ της ΚΝ Σαβαδέλ και του Ολυμπιακού. Η Σαβαδέλ νίκησε τον Ολυμπιακό με 13-11 και κέρδισε τον 5ο τίτλο στην ιστορία της.

## Προκαταρκτικός γύρος
### 1ος όμιλος
Οι αγώνες του 1ου ομίλου πραγματοποιήθηκαν στη Βαρκελώνη.

Βαθμολογικό σύστημα: Νίκη: 3 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

### 2ος Όμιλος
Οι αγώνες του 2ου ομίλου πραγματοποιήθηκαν στο Κόσιτσε.

Βαθμολογικό σύστημα: Νίκη: 3 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

### 3ος Όμιλος
Οι αγώνες του 3ου ομίλου πραγματοποιήθηκαν στην Πάντοβα.

Βαθμολογικό σύστημα: Νίκη: 3 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

### 4ος Όμιλος
Οι αγώνες του 4ου ομίλου πραγματοποιήθηκαν στο Παπαστράτειο Κολυμβητήριο στον Πειραιά.

Βαθμολογικό σύστημα: Νίκη: 3 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

## Προημιτελικοί

## Final Four


## Εξωτερικοί σύνδεσμοι
*Επίσημη ιστοσελίδα της Ευρωλίγκα Γυναικών - Αποτελέσματα

2018–19
Κατηγορία:Υδατοσφαίριση το 2018
Κατηγορία:Υδατοσφαίριση το 2019
Δήμος Ίλιντεν

Ο **Δήμος Ίλιντεν** ( ) είναι δήμος στο βόρειο μέρος της Βόρειας Μακεδονίας. Αποτελεί μέρος της Περιφέρειας Σκοπίων. Ίλιντεν ονομάζεται επίσης το χωριό στο οποίο βρίσκεται η έδρα του Δήμου Ίλιντεν. Η ονομασία προέρχεται από την Εξέγερση του Ίλιντεν.

## Γεωγραφία
Ο Δήμος Ίλιντεν συνορεύει με:
*τον Δήμο Αρατσίνοβο στα βόρεια,
*τον Δήμο Πέτροβετς στα νότια,
*με τα Σκόπια (Δήμος Γκάζι Μπάμπα) στα δυτικά,
*τον Δήμο Κουμάνοβο στα ανατολικά.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Περιφέρεια Σκοπίων
Υπηρέτης του Λαού

Ο ***Υπηρέτης του Λαού*** (, , μερικές φορές μεταφράζεται ως *Υπηρέτης του Έθνους*) είναι ουκρανική τηλεοπτική σειρά. Έκανε πρεμιέρα στις 16 Οκτωβρίου 2015. Η σειρά αφηγείται την ιστορία του Βασίλι Πέτροβιτς Xολομπόροντκο (Βολοντίμιρ Ζελένσκι), σε ηλικία λίγο μεγαλύτερη από τα 30 έτη. Ο Βασίλι είναι καθηγητής ιστορίας ο οποίος κερδίζει τις εκλογές για την προεδρία της Ουκρανίας μετά από δημοφιλές βίντεο που κάνει κριτική ενάντια στην κυβέρνηση για τη διαφθορά στην Ουκρανία.
Στις 31 Μαρτίου 2018 ίδρυσε κόμμα με το ίδιο όνομα. Ο Ζελένσκι είναι μέλος του κόμματος και το λογότυπο που χρησιμοποιείται για το κόμμα είναι το ίδιο με τη σειρά.

Ο Ζελένσκι συμμετείχε στις προεδρικές εκλογές του 2019 τις οποίες και κέρδισε.

## Καστ και χαρακτήρες
μικρογραφία|Volodymyr Zelensky

* Βασίλι Πέτροβιτς Χολομπόροντκο (Βολοντίμιρ Ζελένσκι): Πρόεδρος της Ουκρανίας, πρώην καθηγητής ιστορίας στο λύκειο
* Γιούρι Ιβάνοβιτς Τσούικο (Στάνισλαβ Μπόκλαν): Πρωθυπουργός της Ουκρανίας
* Πέτρο Χολομπόροντκο (Βίκτορ Σαράικιν): πατέρας του Βασίλι
* Μαρίγια Χολομπόροντκο (Ναταλίγια Σούμσκα): μητέρα του Βασίλι
* Σβετλάνα Πετρόβνα Σάχνο (Κατερύνα Κίστεν): αδερφή του Βασίλι, πρώην 1η αναπληρώτρια της φορολογικής υπηρεσίας
* Όλχα Γιουρίγιβνα Μίστσενκο (Ολένα Κράβετς): πρώην γυναίκα του Βασίλι, διευθυντής της Κεντρικής Τράπεζας, αργότερα Πρωθυπουργός
* Σέρχι Μούχιν (Γεβγέν Κόσοβι): Υπουργός των Εξωτερικών, πρώην ηθοποιός
* Μιχάιλο Σάνιν (Γιούρι Κράποφ)
* Ιβάν Σκόρικ (Ολεξάντρ Πικάλοφ): Υπουργός Άμυνας, πρώην καπετάνιος
* Νατάσα Σάχνο (Άννα Κόσμαλ): ανιψιά του Βασίλ
* Άννα Μιχαήλοβνα (Χαλύνα Μπέζρουκ)

## Παραγωγή
Η σειρά *Υπηρέτης του Λαού* παράγεται από την Κβαρτάλ 95. Ένας από τους επικεφαλής της είναι ο Βολοντίμιρ Ζελένσκι, παραγωγός της σειράς.

## Μετάδοση
Ο *Υπηρέτης του Λαού* προβλήθηκε στο κανάλι 1+1 στην Ουκρανία. Το στούντιο δημοσίευσε όλα τα επεισόδια δωρεάν στο YouTube. Η σειρά είναι διαθέσιμη για προβολή και κατέβασμα από το Netflix σε ορισμένες χώρες. Στην Ελλάδα μεταδόθηκε το 2022.

## Ταινία και δεύτερη σεζόν
Μια ταινία μεγάλου μήκους με τίτλο Υπηρέτης του Λαού 2 κυκλοφόρησε το 2016. Η δεύτερη σεζόν κυκλοφόρησε το 2017.

## Παραπομπές


## Εξωτερικοί σύνδεσμοι

* 
* 
* ''Υπηρέτης του Λαού''στο Netflix (περιορισμένο βάσει τοποθεσίας)  

Κατηγορία:Τηλεοπτικές σειρές
Κατηγορία:Ουκρανία
Ζένια Γκόρτσανιουκ

Ο **Ζένια Γκόρτσανιουκ** (Χάρκοβο, 11 Οκτωβρίου 1987) είναι Ουκρανός ελληνικής υπηκοότητας επαγγελματίας πετοσφαιριστής. Από την αγωνιστική περίοδο 2025–2026 αγωνίζεται ως ακραίος με τον Ηρακλή Θεσσαλονίκης στο πρωτάθλημα της Pre League.

## Καριέρα
Ο Ζένια Γκόρτσανιουκ προέρχεται από οικογένεια αθλητών του βόλεϊ, καθώς τόσο ο πατέρας του (παίκτης της Εθνικής ομάδας της πρώην Σοβιετικής Ένωσης) όσο και ο θείος του, αγωνίστηκαν στο ελληνικό πρωτάθλημα, ενώ και η αδερφή του Ελένη έχει φορέσει τη φανέλα αρκετών ομάδων στην Ελλάδα.

Στα πρώτα βήματα της καριέρας του, αγωνίστηκε στην ουκρανική Lokomotiv Kharkiv (1996-2001), στον Επίκουρο Πολίχνης (2004-05) και στον Αριστοτέλη Σκύδρας (2005-06). Στη συνέχεια έπαιξε στις μικρές ομάδες και με την καλή του απόδοση κατάφερε να φτάσει στην πρώτη ομάδα του Ηρακλή Θεσσαλονίκης (2006-11), ενώ ακολούθησε ο Φοίνικας Σύρου (2012), η Almaty (2012-13) του Καζακστάν, η ρωσική Gubernsky (2013-14), ο Άρης (2014), η Μ.Ε.Ν.Τ. (2015), Al Sadd (2015) του Κατάρ, ο Ηρακλής Χαλκίδας (2015-16), η τουρκική Belediye Plevnespor (2016-17) και η Νίκη Αιγινίου (2017). Στην αγωνιστική περίοδο 2017-18 αγωνίστηκε στην πολωνική Bydgoszcz. Τον Ιούνιο του 2018 υπέγραψε στον Π.Α.Ο.Κ. επιστρέφοντας στην Ελλάδα.

## Τίτλοι
* **2 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]:**
**2007, 2008
* **1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]:**
**2019
* **3 [[Σούπερ Καπ Ελλάδας πετοσφαίρισης Ανδρών|Super Cup Ελλάδας]]:**
**2005, 2007, 2008
* **1 Πρωτάθλημα Καζακστάν:**
** 2012-2013
* **1 Πρωτάθλημα Ρουμανίας:**
** 2020

## Διεθνείς συμμετοχές
Ο Ζένια Γκόρτσανιουκ έχει αγωνιστεί σε 19 αγώνες με την εθνική ομάδα πετοσφαίρισης της Ελλάδας.

## Παραπομπές


## Εξωτερικοί σύνδεσμοι
* Το προφίλ του Ζένια Γκόρτσανιουκ στο volleybox.net

Κατηγορία:Ουκρανοί πετοσφαιριστές
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές Άρη
Κατηγορία:Πετοσφαιριστές ΠΑΟΚ
Εθνική Σλοβενίας U16 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U16 της Σλοβενίας** είναι το συγκρότημα που αντιπροσωπεύει τη χώρα της Σλοβενίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 16 ετών. Είναι επίσης γνωστή ως **Εθνική Σλοβενίας Κορασίδων**. Βρίσκεται υπό τη δικαιοδοσία της Σλοβενικής Ομοσπονδίας Καλαθοσφαίρισης (*Košarkaška zveza Slovenije, KZS*).

## Κατατάξεις σε διεθνείς διοργανώσεις

; Πορεία σε Ευρωπαϊκά Πρωταθλήματα U16 (Division A):
:Ακολουθούν οι τελικές θέσεις κατάταξης της Εθνικής Ομάδας της Σλοβενίας σε Ευρωπαϊκά Πρωταθλήματα U16 (Κορασίδων) επιπέδου Α:


; Πορεία σε Ευρωπαϊκά Πρωταθλήματα U16 (Division B):
:Ακολουθούν οι τελικές θέσεις κατάταξης της Εθνικής Ομάδας της Σλοβενίας σε Ευρωπαϊκά Πρωταθλήματα U16 (Κορασίδων) επιπέδου Β:


## Δείτε επίσης
* Εθνική Σλοβενίας (καλαθοσφαίριση γυναικών)
* Εθνική Σλοβενίας U20 (καλαθοσφαίριση γυναικών)
* Εθνική Σλοβενίας U19 (καλαθοσφαίριση γυναικών)
* Εθνική Σλοβενίας U18 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Slovenia, ιστορικό ανά έτος στον επίσημο ιστότοπο των αρχείων της FIBA. 
* Košarkaška zveza Slovenije, επίσημος ιστότοπος. 

Γυναικων U16
NordStar

**NordStar** (     )  είναι μια ρωσική αεροπορική εταιρεία με έδρα το Norilsk . Η  βάση του είναι το αεροδρόμιο Alykel . 

## Ιστορία
Η NordStar ιδρύθηκε από τη Norilsk Nickel και ξεκίνησε στις 17 Δεκεμβρίου 2008, με βάση τις τοπικές αεροπορικές εταιρείες της Peninsula Taimyr . Η Nordstar αντικατέστησε την KrasAir ως η μεγαλύτερη αεροπορική εταιρεία της Krasnoyarsky kray . 

Η NordStar πραγματοποίησε την πρώτη της πτήση στις 17 Ιουνίου 2009, από το Norilsk στη Μόσχα Domodedovo και στο Krasnoyarsk . 

Το 2010 και το 2011,η Nordstar ξεκίνησε πτήσεις από τη Μόσχα,το Κρασνογιάρσκ και το Norilsk προς Αγία Πετρούπολη, Σότσι, Κρασνοντάρ, Μινεράλνιε Βόντι, το Βλαδιβοστόκ, Khabarovsk, Νοβοσιμπίρσκ, Yekatrinburg, Τομσκ, Nizhnevartovsk, Σουργκούτ, Τσίτα, Ulan-Ude, Ιρκούτσκ, Baykit, Vanavara, Tungunsk, Turukhansk, Severo-Eniseisk, Igarka, Dushanbe και Τασκένδη . 

Ο στόλος της NordStar αποτελείται από 9 αεροσκάφοι Boeing 737-800 και 4 αεραγωγούς ATR 42-500 για περιφερειακές υπηρεσίες. Η NordStar σχεδιάζει να επεκτείνει κι άλλο το δίκτυό της. 

## Συμφωνίες κοινού κωδικού

* S7 Airlines 
* Utair 

## Στόλος
Ο στόλος της NordStar περιλαμβάνει τα ακόλουθα αεροσκάφη (από τον Αύγουστο του 2017):  

## Αναφορές


Κατηγορία:Ρωσικές αεροπορικές εταιρίες
Κρατήρας Λογκόισκ

Ο **Κρατήρας Λογκόισκ** (Ρωσικά Логойский кратер) ή **αστροβλήμα Λογκόισκ** είναι ένας κρατήρας πρόσκρουσης. Σχηματίστηκε κοντά στον οικισμό Ρόμπιν, Λογκοζίνσκυ, ραγιόν Λογκόισκ, Περιοχή Μινσκ της Λευκορωσίας από την πτώση ενός αστεροειδή πριν από 42,3 ± 1,1 εκατομ. χρόνια, ο οποίος είχε ακτίνα ~650 μέτρα, όγκο ~1.150 δισεκ. κυβ. μ., βάρος ~9.201 τρισ. χλγ., και κινούταν με ταχύτητα ως και 18 χλμ/δευ. Όταν ο αστεροειδής εξερράγη, απελευθερώθηκε ενέργεια 1,49 ZettaJ, που ισοδυναμεί με έκρηξη ~25 εκατομμυρίων βομβών σαν αυτή που έπεσε στη Χιροσίμα. Η διάμετρος του κρατήρα τον καιρό που σχηματίστηκε ήταν ~15-17 χιλιόμ., και είχε βάθος έως 1000 μ. Επί του παρόντος, ο κρατήρας είναι εντελώς κρυμμένος κάτω από τις παχιές υπολειμματικές αποθέσεις των παγετώνων της τεταρτογενούς περιόδου πάχους 800-200 μ., και η τρέχουσα διάμετρος του δεν υπερβαίνει τα 9 χιλιόμ. Ανακαλύφθηκε το 1973, κατά τύχη, κατά τη γεώτρηση ενός πηγαδιού στην περιοχή του χωριού Κουζεβίτσι. Την περίοδο 1979-1984 ο κρατήρας μελετήθηκε εκτεταμένα – διατρήθηκαν ~30 φρεάτια βάθους 300-500 μ. και 1 βάθους 1254 μ..

## Βιβλιογραφία
* Глазовская Л.И., Громов Е.И., Парфенова О.В., Илькевич Г.И. Логойская астроблема / Маракушев А.А. — М.: Наука, 1991. — С. 141, с илл.
* т. 1, Земля и недра // Природа Беларуси: энциклопедия, в 3 т.  / Веретенников Н.В. — Мн.: Беларус. Энцыкл. імя П. Броўкі, 2009. — С. 424., стр. 226

## Εξωτερικοί σύνδεσμοι
* Αστροβλήμα Λογκόισκ

Κατηγορία:Κρατήρας
Κατηγορία:Λευκορωσία
Μοχαμάντ Νουρ Αχμάντ Ετεμαντί

Ο **Μοχαμάντ Νουρ Αχμάντ Ετεμαντί** (22 Φεβρουαρίου 1921 – 16 Σεπτεμβρίου 1979) ήταν Αφγανός διπλωμάτης και πολιτικός.

Ο Ετεμαντί γεννήθηκε στην Κανταχάρ του Αφγανιστάν. Διετέλεσε πρέσβης στο Πακιστάν για πρώτη φορά από το 1964 έως το 1965. Διορίστηκε Υπουργός Εξωτερικών το 1965 και έγινε πρωθυπουργός του Αφγανιστάν την 1η Νοεμβρίου 1967. Λόγω της αποτυχίας του να βελτιώσει την στασιμότητα της οικονομίας, έχασε και τις δύο θέσεις στις 9 Ιουνίου 1971 και έγινε πρέσβης στην Ιταλία. Σε αντίθεση με πολλούς πολιτικούς οι οποίοι έγιναν γνωστοί κατά τη βασιλεία του Ζαχίρ Σαχ, ο Ετεμαντί παρέμεινε στην κυβέρνηση μετά το πραξικόπημα του 1973 στο οποίο σχηματίστηκε δημοκρατία υπό τη διακυβέρνηση του Μοχάμεντ Νταούντ Χαν. Ο Ετεμαντί έφυγε από την Ιταλία και διετέλεσε πρέσβης στη Σοβιετική Ένωση μέχρι το 1976. Στη συνέχεια διετέλεσε πρέσβης στο Πακιστάν μέχρι το κομμουνιστικό πραξικόπημα του 1978. 

Ο Ετεμαντί επέστρεψε στο Αφγανιστάν και συνελήφθη από το κομμουνιστικό καθεστώς. Το 1979, μαζί με αρκετούς ακόμη αξιωματούχους των κυβερνήσεων του Ζαχίρ Σαχ και του Νταούντ Χαν, συμπεριλαμβανομένου του πρώην πρωθυπουργού Μοχαμάντ Μουσά Σαφίκ, ο Ετεμαντί εκτελέστηκε. 

## Παραπομπές


Κατηγορία:Πρωθυπουργοί του Αφγανιστάν
Κατηγορία:Αποδέκτες του Τάγματος της Φιλίας των Λαών
Χανδράς Ορεστιάδας

*Για συνώνυμο οικισμό δείτε το λήμμα: [[Χανδράς Λασιθίου]]*

Ο **Χανδράς** είναι ημιορεινός οικισμός της περιφερειακής ενότητας Έβρου σε υψόμετρο 201 μέτρα.

## Γεωγραφία - Ιστορία
Ο Χανδράς βρίσκεται στον βόρειο Έβρο προς στη μεθόριο με τη Βουλγαρία σε απόσταση 22 χλμ. δυτικά από την Ορεστιάδα. Το χωριό είναι κτισμένο στην κοιλάδα ανάμεσα στους ποταμούς Άρδα (Β.) και Ερυθροπόταμο  (Ν.) και το όνομά του πιθανολογείται ότι προέρχεται από τις χάντρες που συνήθιζαν να φορούν οι γυναίκες για στολίδια στις παραδοσιακές ενδυμασίες τους. Οι κάτοικοι απασχολούνται κυρίως με τη γεωργία (καλλιέργειες σιτηρών, ηλιόσπορου και βαμβακιού). Οι περισσότεροι από αυτούς απασχολούνται στα χωράφια, όπου καλλιεργούν κυρίως σιτηρά, ηλιόσπορο και βαμβάκι. Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Ριζίων. Το 1931 ορίστηκε έδρα της ομώνυμης κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Χανδρά που υπάγεται στη δημοτική ενότητα Ορεστιάδας του δήμου Ορεστιάδας και σύμφωνα με την απογραφή 2011 είχε πληθυσμό 209 κατοίκους. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Έβρου
Δυτική Πολεσία

Η **Δυτική Πολεσία** (Πολωνικά: Polesie Podlaskie) είναι μία γεωλογική περιφέρεια που αποτελεί μέρος του βορειοδυτικού τμήματος της Πολεσία (μία περιοχή που βρίσκεται στη Λευκορωσία και την Ουκρανία), στα δυτικά του Ποταμού Μπαγκ. Από γεωλογική άποψη, τα πεδινά προέρχονται από την προκάμβρια περίοδο. Στα βόρεια της προκάμβριας περιοχής βρίσκονται λιθανθρακοφόρες αποθέσεις καθώς και κοιτάσματα καινοζωικής κιμωλίας.

## Γεωγραφία
Στη Δυτική Πολεσία υπάρχουν πολλά ελώδη και γόνιμα εδάφη, καθώς η γη δεν έχει χρησιμοποιηθεί για καλλιέργειες. Η έκταση αρόσιμης γης είναι μικρότερη από άλλων περιοχών στα πεδινά της κεντρικής Πολωνίας, καθώς υπάρχουν περισσότερα λιβάδια και βοσκοτόπια. Υπάρχουν, επίσης, αρκετά δάση. Στις πιο ξηρές περιοχές, υπάρχουν δάση πεύκων, ενώ στις ελώδεις περιοχές υπάρχουν, μεταξύ άλλων, δασώδεις περιοχές με άλνους και υγρότοποι με κολλώδεις άλνους (*Alnus glutinosa*).

Το 1990 η περιοχή της Δυτικής Πολεσία έγινε Εθνικό Πάρκο, όπου, μεταξύ άλλων, ζει και η Ευρωπαϊκή στικτή νεροχελώνα.

Ο κύριος οικισμός της Δυτικής Πολεσία είναι η Βλοντάβα.

## Παραπομπές


Κατηγορία:Περιοχές της Πολωνίας
Βάλτος Ορεστιάδας

*Για συνώνυμο οικισμό δείτε το λήμμα: [[Βάλτος (αποσαφήνιση)]]*

Ο **Βάλτος** είναι πεδινός οικισμός της περιφερειακής ενότητας Έβρου σε υψόμετρο 85 μέτρων.

## Γεωγραφία - ιστορία
Ο Βάλτος βρίσκεται στο κέντρο του βόρειου Έβρου προς στη μεθόριο με τη Βουλγαρία σε απόσταση 16,5 χιλιομέτρων  Δ.-ΒΔ. της Ορεστιάδας. Το χωριό είναι κτισμένο στην κοιλάδα ανάμεσα στους ποταμούς Άρδα (Β.) και Ερυθροπόταμο  (Ν.) και μετά την ανταλλαγή πληθυσμού εγκαταστάθηκαν πρόσφυγες της Ανατολικής Θράκης που κατάγονταν από το Μεσοχώρι, το Κούλελι και το Κρασοχώρι. Πριν την απελευθέρωση αναφέρεται με το όνομα *"Σαλτουκλί"***.** Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Ριζίων. Το 1934 ορίστηκε έδρα της ομώνυμης κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Βάλτου που υπάγεται στη δημοτική ενότητα Ορεστιάδας του δήμου Ορεστιάδας και σύμφωνα με την απογραφή 2011 είχε πληθυσμό 403 κατοίκους.

Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Βάλτος Ορεστιάδος από ψηλά στο https://www.youtube.com

## Παραπομπές


Κατηγορία:Χωριά της περιφερειακής ενότητας Έβρου